SÄÄDÖSTEN SUJUVOITTAMISEN TOIMEENPANORYHMÄ

- ASETTAMISPÄÄTÖS

**Asettaminen**

Liikenne- ja viestintäministeriö on tänään asettanut säädösten sujuvoittamisen toimeenpanoryhmän.

**Toimikausi**

1.10.2015 – 31.3.2019

**Tausta**

Pääministeri Juha Sipilän hallitusohjelman visiona on, että kymmenen vuoden aikana Suomi on ottanut tuottavuusloikan julkisissa palveluissa ja yksityisellä sektorilla muun muassa purkamalla turhaa sääntelyä ja byrokratiaa.

Hallituskauden tavoitteena on se, että kansalaisten arkea, yritystoimintaa, maataloutta, investointeja, rakentamista, tervettä kilpailua ja vapaaehtoistoimintaa on helpotettu merkittävästi turhaa sääntelyä purkamalla, hallinnollista taakkaa keventämällä ja lupaprosesseja sujuvoittamalla.

Hallitusohjelman mukaan säädöspolitiikan ohjausta selkeytetään, tavoitteena sääntelyn nettomääräinen keventäminen ja säädöksille vaihtoehtoisten ohjauskeinojen käytön lisääminen. Tavoitteena on turhan sääntelyn purkaminen ja hallinnollisen taakan keventäminen. EU-säännösten toimeenpanossa pidättäydytään kansallisesta lisäsääntelystä. Suomen EU-vaikuttamisen yhtenä painopisteenä on nykyistä vähäisempi, parempi ja kevyempi sääntely.

Hallitusohjelman mukaan:

– Perustetaan valtioneuvoston yhteyteen lainsäädännön vaikutusarviointielin, jonka tehtävä on varmistaa lainsäädännön vaikutusarviointien laatu.

– Perataan säädökset, jotka eniten haittaavat kansalaisten arkea, yritystoimintaa, maataloutta, investointeja, rakentamista, tervettä kilpailua ja vapaaehtoistoimintaa*.*

– Välittömästi ryhdytään purkamaan kansalaisia ja yritystoimintaa haittaavia alempiasteisia normeja, määräyksiä ja ohjeita.

– Sujuvoitetaan lupa- ja valitusprosessit ja annetaan niitä koskeva palvelulupaus.

– Viranomaisten keskinäisten valitusten määrä minimoidaan esimerkiksi ennakkoneuvottelumenettelyllä.

Toimeenpanoryhmän tehtävä

Toimeenpanoryhmän tehtävänä on seurata, koordinoida ja varmistaa, että säädösten sujuvoittamista koskevat hallitusohjelman kirjaukset laitetaan täytäntöön ministeriöittäin. Lisäksi seurattavina ja koordinoitavina ovat säädösten sujuvoittamiseen liittyvän kärkihankkeen toimintasuunnitelman neljä toimenpidettä (perataan ja puretaan turhat säännökset, sujuvoitetaan lupa- ja valitusprosessit, minimoidaan viranomaisten keskinäiset valitukset ja perustetaan lainsäädännön vaikutusten arviointilautakunta). Normipurku koskee kansallista sääntelyä, EU-lainsäädäntöä sekä kansainvälisiä sitoumuksia.

Toimeenpanoryhmä käsittelee toimintatapojen uudistamisen ministerityöryhmän ja kärkihankeministeri Anne Bernerin antamat toimeksiannot sekä varmistaa säädösten sujuvoittamisen osalta, että tiedonkulku toimii ministeriön ja sen hallinnonalan sisällä, samoin kuin eri ministeriöiden ja hallinnonalojen välillä. Norminpurku edellyttää hyvän lainvalmistelumenettelyn noudattamista ja lainvalmistelukäytäntöjen edistämistä.

Toimeenpanoryhmän tehtävänä on koordinoida listat muutettavista ja kumottavista säädöksistä joulukuun loppuun 2015 mennessä. Ryhmän tulee huolehtia siitä, että tarvittavat säädösmuutokset tehdään vuosien 2016-2017 aikana. Lisäksi ryhmän tulee huolehtia ja koordinoida hallinnonaloittaista alemmantason määräysten purkamista ja perkaamista.

Toimeenpanoryhmä käsittelee säädösten sujuvoittamista koskevia esityksiä, jotka koskevat lupa- ja valitusprosessien sujuvoittamista sekä viranomaisten keskinäisten valitusten minimoimista.

Toimeenpanoryhmä keskustelee, koordinoi ja yhteensovittaa muita säädösten sujuvoittamiseen mahdollisesti liittyviä horisontaalisia kysymyksiä. Se voi toimia yhteistyössä lainsäädännön vaikutusten arviointilautakunnan ja sen sihteeristön sekä lainvalmistelun kehittämisen yhteistyöryhmän ja EU-lainsäädännön osalta valtioneuvoston EU-sihteeristön kanssa.

**Organisointi**

Puheenjohtaja:

Valtiosihteeri Jari Partanen

Jäsenet /varajäsenet

Hallitusneuvos Silja Ruokola/ hallitusneuvos Kaisa Leena Välipirtti,

liikenne- ja viestintäministeriö

Lainsäädäntöneuvos Eriika Melkas/ vanhempi hallitussihteeri Mika Saari,

maa- ja metsätalousministeriö

Lainsäädäntöneuvos Eerikki Nurmi/ johtaja Jorma Waldén,

opetus- ja kulttuuriministeriö

Johdon asiantuntuja Tea Skog/ suunnittelija Outi Slant,

oikeusministeriö

Vanhempi hallitussihteeri Minnamaria Nurminen/ hallitussihteeri Kosti Honkanen,

puolustusministeriö

Hallitusneuvos Päivi Pekkarinen/ hallitusneuvos Henri Helo,

sisäministeriö

Hallitusneuvos Päivi Salo/ hallintoylijohtaja Jaana Koski,

sosiaali- ja terveysministeriö

Lainsäädäntöjohtaja Pasi Järvinen/ hallitusneuvos Antti Riivari,

työ- ja elinkeinoministeriö

Lainsäädäntöneuvos Kaija Suvanto/ lainsäädäntösihteeri Johanna Lahti, ulkoasiainministeriö

EU-erityisasiantuntija Henrik Ruso/ EU-erityisasiantuntija Lauri Tenhunen, valtioneuvoston kanslia

Lainsäädäntöneuvos Asta Niskanen/ lainsäädäntöneuvos Salla Kalsi,

valtiovarainministeriö

Lainsäädäntöjohtaja Riitta Rönn/ hallitusneuvos Oili Rahnasto,

ympäristöministeriö

Viestintävastaava:

Viestintäpäällikkö Johanna Stenholm, liikenne- ja viestintäministeriö

Sihteeristö:

Liikenneneuvos Marjukka Vihavainen-Pitkänen, liikenne- ja viestintäministeriö

**Kustannukset ja rahoitus sekä asiantuntijoiden kuuleminen**

Toimeenpanoryhmän jäsenten ja varajäsenten matkakorvauksia ei korvata. Toimeenpanoryhmä voi tarvittaessa kuulla muita asiantuntijoita, järjestöjä ja yrityksiä.

Liikenne- ja viestintäministeri Anne Berner

Kansliapäällikkö Harri Pursiainen

JAKELU: Toimeenpanoryhmän jäsenet ja varajäsenet

TIEDOKSI: Toimintatapojen uudistamisen ministeriryhmä

Valtiosihteeri Paula Lehtomäki

Valtiosihteeri Samuli Virtanen

Valtiosihteeri Olli-Pekka Heinonen

Ministeriöiden kansliapäälliköt ja UM:n valtiosihteeri

VNK:n strategiasihteeristö